- Hindi News
- National
- अॉटो चालक से मांगी रंगदारी, नहीं देने पर पहले पीटा, फिर दी जान मारने की धमकी
अॉटो चालक से मांगी रंगदारी, नहीं देने पर पहले पीटा, फिर दी जान मारने की धमकी
ऑटोचालक संजय कुमार ने नाटा यादव उर्फ राजेश द्वारा रंगदारी वसूलने का आरोप लगाते हुए कोतवाली थाना में लिखित शिकायत दर्ज कराई है। जिसमें रंगदारी नहीं देने पर जान से मारने की भी धमकी दिए जाने का आरोप लगाया है। इस मामले को लेकर शुक्रवार को काफी संख्या में ऑटो चालक कोतवाली थाना पहुंचे और थाना प्रभारी से इसकी शिकायत की। संजय कुमार ने बताया कि वे लक्ष्मी नगर पिस्का मोड़ में रहते हैं। जाकिर हुसैन पार्क से बूटी मोड़ तक ऑटो चलाते हैं। दो मार्च को वे शाम 6.30 बजे यात्री लेकर बूटी मोड़ जा रहे थे। तभी नाटा यादव उर्फ राजेश अपने तीन-चार साथियों के साथ उनके ऑटो को घेर लिया। उसने ऑटो चलाने के लिए पैसे मांगे। जब संजय ने कहा कि वे अभी-अभी आए हैं, पैसे नहीं दे सकते। यह सुनते ही नाटा यादव उन्हें लात-घूंसों से मारने लगा। उसके दो साथी भी पीटने लगे।
संजय यादव ने अपनी शिकायत में कहा है कि नाटा यादव उसके साथी जाकिर हुसैन पार्क के पास प्रतिदिन सभी ऑटो चालकों से रंगदारी वसूलते हैं।
ऑटो चालकों ने कोतवाली थाने में की शिकायत
tgl_Latn sot_Latn hin_Deva hin_Deva hin_Deva hin_Deva hin_Deva